2013.gada 3.septembrī Noteikumi Nr. 735

Rīgā (prot. Nr. 47 23.§)

**Grozījumi Ministru kabineta 2008.gada 22.decembra noteikumos Nr.1093 "Noteikumi par zvērinātu advokātu vecākā atlīdzības un atlīdzināmo izdevumu noteikšanas kārtību un apmēriem"**

Izdoti saskaņā ar Latvijas Republikas

Advokatūras likuma 12.panta trešo daļu

1. Izdarīt Ministru kabineta 2008.gada 22.decembra noteikumos Nr.1093 "Noteikumi par zvērinātu advokātu vecākā atlīdzības un atlīdzināmo izdevumu noteikšanas kārtību un apmēriem" (Latvijas Vēstnesis, 2008, 202.nr.; 2009, 137.nr.; 2011, 99.nr.) šādus grozījumus:

1.1. aizstāt 2.punktā vārdus "likumā "Par pievienotās vērtības nodokli"" ar vārdiem "Pievienotās vērtības nodokļa likumā";

1.2. aizstāt 5.punktā skaitli un vārdu "77 lati" ar skaitli un vārdu "109,56 *euro*";

1.3. aizstāt 6.punktā skaitli un vārdu "65 latus" ar skaitli un vārdu "92,49 *euro*";

1.4. izteikt 7.punktu šādā redakcijā:

"7. Zvērinātu advokātu vecākajam atlīdzina šādus izdevumus:

7.1. pasta pakalpojumu, kancelejas preču, mobilā telefona sarunu un datortehnikas apkopes izdevumus (turpmāk – vispārējie izdevumi) par kopējo summu 25,61 *euro* apmērā (ieskaitot pievienotās vērtības nodokli);

7.2. telpas nomas maksas izdevumus 34,15 *euro* apmērā (ieskaitot pievienotās vērtības nodokli);

7.3. stacionārā telefona sarunu un interneta pieslēguma izdevumus 17,07 *euro* apmērā (ieskaitot pievienotās vērtības nodokli).";

1.5. aizstāt 3.pielikumā apzīmējumu "Ls" ar vārdu "*euro*".

2. Noteikumi stājas spēkā 2014.gada 1.janvārī.

Ministru prezidenta vietā –

labklājības ministre Ilze Viņķele

Tieslietu ministrs Jānis Bordāns